b"\n_START_ARTICLE_\nAllison Janney\n_START_SECTION_\nKarriere\n_START_PARAGRAPH_\nJanney studerte ved Royal Academy of Dramatic Art etter uteksamineringen fra Kenyon College i 1982. I 1996 spilte hun i skuespillet Present Laughter p\xc3\xa5 Broadway. Hun har blitt nominert til to Tony Awards for Broadway-oppsetningene A View From the Bridge (1997) og 9 to 5 (2009). Janney har vunnet sju Primetime Emmy Awards for arbeidet p\xc3\xa5 fjernsyn, blant annet for rollen som C. J. Cregg i dramaserien Presidenten (1999\xe2\x80\x932006). I 2014 vant hun en ny Emmy-pris for gjesterollen som Margaret Scully i dramaserien Masters of Sex. Hun har ogs\xc3\xa5 vunnet priser for rollen som Bonnie Plunkett i komedieserien Mom (f.o.m. 2013)._NEWLINE_Janney har ogs\xc3\xa5 spilt i flere filmer, blant annet Presidentkandidaten (1998), Drop Dead Gorgeous (1999), 10 ting jeg hater ved deg (1999), The Hours (2002), Oppdrag Nemo (2003), Over hekken (2006), Hairspray (2007), Juno (2007), The Way, Way Back (2013),  Mr. Peabody & Sherman (2014), Tammy (2014), Get on Up (2014), Spy (2015), Oppdrag Dory (2016), The Girl on the Train (2016) og Tallulah (2016)._NEWLINE_Hun har vunnet flere bransjepriser for rollen som Tonya Hardings mor LaVona Fay Golden i den m\xc3\xb8rke humorfilmen I, Tonya (2017). Janney vant en Golden Globe, en Screen Actors Guild Award, en Critics' Choice Movie Award og Oscar for beste kvinnelige birolle for rolleskildringen. Kjetil Lismoen fra Aftenposten roste Janneys rolletolkning: \xc2\xabHun er tildelt filmens beste replikker, og leverer dem med n\xc3\xa5del\xc3\xb8s timing og overbevisende selvforakt.\xc2\xbb_NEWLINE_Hun har for \xc3\xb8vrig vunnet to Screen Actors Guild Award for ensemblearbeidet i filmene American Beauty (1999) og Barnepiken (2011)."